其實呢間舖開咗好耐，識得去吃的人一定揀平日午飯前後時間去，今次2:30左右，得二、三張枱，勁舒服。指定動作：小籠包，一個人份量完全無問題。唔知係咪我無記性，由幾時開始小籠包得番6粒㗎，今次蒸過龍，個小龍包皮硬咗，不過依舊入口即溶。紅燒牛肉麵，自己一個吃𣎴敢叫小菜或其他蒸包，不過牛肉麵就好一般，牛肉淋及牛筋軟滑，普通蛋麵，一個拼合而成的牛肉湯麵而已。加埋一約170，一個午餐確係昂貴咗d，反轉來說吃晚餐呢個價錢，但要排隊等位1小時，我寧願吃貴午餐。